Liite 4: Toimitusprojektin suunnitelma

Asiakas

Tehtävä RF123456-000

Tämä tarjouksemme liite on merkitty salaiseksi eikä sitä voida katsoa julkiseksi tarjousasiakirjaksi, koska se sisältää Palveluntarjoajan liikesalaisuuksiksi luokiteltavaa aineistoa. XX.XX.20XX

Sisällysluettelo

1	Johdanto	5

1.1	Tarkoitus	5

1.2	Termit ja lyhenteet	5

2	Projektin laajuus	6

2.1	Projektin kuvaus	6

2.2	Nykytilanne	6

2.3	Hyödyt ja hyötyjen mittaaminen	6

2.4	Tavoitteet	6

2.5	Haastavuuden luokittelu	8

2.6	Oletukset	8

2.7	Riippuvuudet	8

2.8	Rajaukset	9

2.9	Tavoitteiden saavuttamisen mittaaminen	9

2.10	Vaatimukset	10

3	Projektiorganisaatio ja sidosryhmät	10

3.1	Projektin osapuolet	10

3.2	Projektiorganisaatio ja päätöksenteko	11

3.2.1	Käyttöönottoprojektin ohjausryhmä	12

3.2.2	Projektiryhmät, roolit ja vastuut	12

3.2.3	Päätöksenteko käyttöönottoprojektissa	13

3.2.4	Tuotosten ja maksupostien hyväksyminen	15

3.3	Sidosryhmät	15

4	Projektin aikataulu, vaiheistus ja resurssit	16

4.1	Aikataulu	16

4.2	Vaiheistus	16

4.2.1	Hyväksymiskriteerit	18

4.2.2	Maksupostit	21

4.3	Tehtävät ja tuotokset	21

4.4	Resurssisuunnitelma	21

5	Menettelyt ja toimintatavat	22

5.1	Projektihallinta	22

5.1.1	Edistymisen raportointi	22

5.1.2	Kustannusten seuranta	22

5.2	Kokouskäytännöt	23

5.3	Matkustuskäytännöt	23

5.4	Riskienhallinta	24

5.4.1	Riskien tunnistaminen ja analysointi	24

5.5	Ongelmien hallinta	25

5.6	Muutostenhallinta	25

5.6.1	Projektin vaatimusten tarkentaminen	25

Kiinteään hintaan vaaditut vaatimukset	25

Erikseen hinnoiteltavat vaatimukset	26

5.6.2	Jatkuva muutostenhallinta projektin aikana	26

5.6.3	Muutospyynnön arvioinnin ohje	26

5.6.4	Muutostenhallinnan roolit ja vastuut	26

5.6.5	Muutospyyntöjen perusteella projektin dokumentaation päivittäminen	26

5.6.6	Ylläpito- ja jatkokehitysvaiheen muutostenhallinta	26

5.7	Laadunvarmistus	27

5.7.1	Tuotosten laatu	27

5.7.2	Toimittajan testaus	27

5.7.3	Tilaajan testaus	27

5.8	Viestintä	27

5.8.1	Pääviestintäsuunnitelma	28

5.8.2	Organisaatio- ja yksikkökohtaiset viestintäsuunnitelmat	28

5.9	Käyttäjille osaamisen luominen	28

5.9.1	Pääkäyttäjät	28

5.9.2	Käyttäjät	29

5.10	Dokumentointi	29

5.11	Työtilat ja työvälineet	29

5.12	Kriittisyysluokitukset	29

6	Vaadittavat ohjelmistot ja laitteistot	30

7	Projektin päättäminen ja jatkotoimenpiteet	30

8	Liitteet	31

9	Dokumentin muutoshistoria	31

Dokumentin tila ja versionumerointi	31

Johdanto

Tässä dokumentissa ja sen liitteissä on kuvattu Asiakas:n Projektin toimitusprojekti.

Projektin aikana Toimittaja twoday Oy toimittaa Asiakkaiden käyttöön Projektin sisältäen tuki- ja ylläpitopalvelut.

Tarkoitus

Toteutusprojektin tarkoitus on ottaa käyttöön ratkaisu, jolla XXXX.

Termit ja lyhenteet

Taulukko 1 Käyttöönottoprojektiin liittyvät termit, lyhenteet ja määritelmät

Termi	Kuvaus
Tilaaja	Asiakas
Toimittaja	twoday Oy
Järjestelmä	Toimittajan tarjoama järjestelmä
Tukipalvelu	Toimittajan tarjoama tukipalvelu Asiakkaille
Ylläpitopalvelu	Toimittajan tarjoama ylläpitopalvelu Järjestelmälle
Ratkaisu	Toimittajan Järjestelmä ja kaikki palvelut, joihin sisältyvät kaikki hankinnan kohteet
Käyttäjä	Asiakkaiden työntekijä, jota käyttää Järjestelmää
Pääkäyttäjä	Asiakkaiden työntekijä, jolla on Järjestelmän pääkäyttäjä-oikeudet
Projekti	XXX -järjestelmän toimitusprojekti

Projektin laajuus

Tässä luvussa on kuvattu projektin laajuus eli minkä tuotosten tuottaminen kuuluu osaksi käyttöönottoprojektia.

Projektin kuvaus

t.b.d

Projektin aikana Toimittaja twoday Oy toimittaa Tilaajan käyttöön Projektin.

Nykytilanne

t.b.d

Hyödyt ja hyötyjen mittaaminen

Projektilla tavoitellaan alla kuvattuja hyötyjä.

Taulukko 2 Tavoiteltavat hyödyt

Tavoiteltava hyöty	Kuvaus

Projektin aikana aikaansaatujen toiminnanmuutosten vaikutuksia voidaan arvioida vasta käyttöönottoprojektin päättymisen jälkeen. Tilaajan pysyvä organisaatio vastaa hyötyjen mittaamisesta. Projekti vastaa vain siitä, että projektisuunnitelmassa kuvatut tuotokset tulevat hyväksymiskriteerien mukaisesti toteutetuksi.

Tavoitteet

Projektin tavoitteena on tuottaa ja ottaa käyttöön ratkaisu, joka on kuvattu kilpailutusdokumentaatiossa ja tarkennettu projektin aikana Toimittajan kanssa. Projektin tavoitteena on toteuttaa käyttöönottoprojekti sovitussa aikataulussa, budjetissa ja täyttää projektille ja tuotoksille asetetut hyväksymiskriteerit.

Taulukko 3 XXX -käyttöönottoprojektin tavoitteet (Toimittaja)

Tavoite	Kuvaus
Järjestelmän toteuttaminen	Projektin osana toteutetaan järjestelmä, joka vastaa kilpailutusdokumentaatiossa kuvattuja vaatimuksia ja hyväksymiskriteerejä
Pääkäyttäjien kouluttaminen	Projektin osana koulutetaan Tilaajan ja Asiakkaiden pääkäyttäjät kilpailutusdokumentaatiossa kuvattujen vaatimusten, hyväksymiskriteerien ja vastuunjaon mukaisesti
Palveluiden käynnistäminen	Projektin osana käynnistetään ratkaisun tuki- ja ylläpitopalvelut kilpailutusdokumentaatiossa kuvattujen vaatimusten, hyväksymiskriteerien ja vastuunjaon mukaisesti

Taulukko 4 Potilassiirtojen toiminnanmuutoksen projektin tavoitteet (Tilaaja)

Tavoite	Kuvaus
Toiminnanmuutos	Kaikki 1-vaiheessa mukana olevat Tilaajan organisaatiot ja yksiköt aloittavat ratkaisun käyttämisen. Tilaaja on vastuussa tämän tavoitteen saavuttamisesta.
Käyttäjien kouluttaminen	Projektin osana koulutetaan Tilaajan käyttäjät. Tilaaja on vastuussa tämän tavoitteen saavuttamisesta.
Pysyvän organisaation uusien tehtävien tunnistaminen	Toiminnanmuutoksen myötä osa nykyisistä tehtävistä jää pois ja syntyy uusia tehtäviä Tilaajalle. Projektissa tunnistetaan ja kuvataan uudet tehtävät. Uusia tehtäviä ovat järjestelmän käytön ja taustatietojen ylläpidon lisäksi mm. hyötyjen mittaaminen, käytön seuranta ja siihen käyttäjien sitouttaminen ja ratkaisun muuttuessa tai henkilökunnan vaihtuessa käyttäjien osaamisen ylläpitäminen. Tilaaja on vastuussa tämän tavoitteen saavuttamisesta.
Hyötyjen mittaamisen suunnitelma	Projektin aikana tehdään pysyvää organisaatiota varten hyötyjen mittaamisen suunnitelma. Projektin aikana tehdään vain suunnitelma. Pysyvä organisaatio on vastuussa suunnitelman toteuttamisesta ja hyötyjen mittaamisesta. Tilaaja on vastuussa tämän tavoitteen saavuttamisesta.

Haastavuuden luokittelu

Tilaajan sisäinen asia

Oletukset

Oletukset ovat kriittinen osa projektin riskienhallintaa. Kaikkiin oletuksiin liittyy riski, että oletus kumoutuu. Kaikki osapuolet ovat vastuussa oletuksien ja niihin liittyvien riskien nostamisesta riskienhallintaan käyttöönottoprojektin alkaessa ja sen aikana. Näin oletukset ja oletuksiin liittyvät riskit tulevat projektin toimenpiteiden ja hyväksymismenettelyn piiriin.

Taulukossa alla on kuvattu projektiin liittyvät tähän mennessä tehdyt oletukset. Käyttöönottoprojektin aikana aloitetaan oletusloki, johon oletukset dokumentoidaan yksityiskohtaisesti vastuineen ja huomioidaan osana riskienhallintaa.

Taulukko 5 Projektiin liittyvät oletukset

Oletus	Tekijä	Huomiot

Riippuvuudet

Riippuvuudet ovat kriittinen osa projektin riskienhallintaa. Kaikkiin riippuvuuksiin liittyy riskejä.

Taulukossa alla on kuvattu projektiin liittyvät tähän mennessä tunnistetut riippuvuudet. Käyttöönottoprojektin aikana aloitetaan riippuvuusloki, johon riippuvuudet dokumentoidaan yksityiskohtaisesti vastuineen ja huomioidaan osana riskienhallintaa.

Taulukko 6 Projektin riippuvuudet

Riippuvuus	Tekijä	Huomiot
Toiset tietojärjestelmät ja integraatiot, tietoliikenne ja tietoliikenteen suojausmekanismit	Tilaaja	Integraatiot suunnitellaan yhteistyössä Tilaajan ja Toimittajan kesken käyttöönottoprojektin alussa ja käsitellään muutostenhallintamenettelyn kautta.
Tilaajan työasemat ja mobiililaitteet	Tilaaja
Projektiryhmän ulkopuoliset tehtävien ja tuotosten tekemiseen tarvittavat henkilöresurssit	Tilaaja

Rajaukset

Rajaukset tarkentavat projektin laajuutta sen osalta, mitä projektiin ei kuulu.

Rajaus	Tekijä	Huomiot
Projekti ei vastaa hyötyjen mittaamisesta. Tästä vastuussa on Tilaajan pysyvä organisaatio	Tilaaja	Projektissa tehtyjen muutosten vaikutuksia voidaan arvioida vasta käyttöönottoprojektin päättymisen jälkeen.

Tavoitteiden saavuttamisen mittaaminen

Projektin tavoitteiden saavuttamista tullaan mittaamaan vasten hyväksymiskriteerejä. Jos vaatimuksia ja hyväksymiskriteerejä tarkennetaan käyttöönottoprojektin aikana ja ne hyväksytään projektin ohjausryhmän toimesta, verrataan tavoitteiden saavuttamista päivitettyihin vaatimuksiin ja hyväksymiskriteereihin.

Vaatimukset

Projektin sisältö on kuvattu kilpailutusdokumentaatiossa. Osa vaatimuksista on kuvattu suunniteltavaksi yhteistyössä Toimittajan kanssa käyttöönottoprojektin alkuvaiheessa. Käyttöönottoprojektin ensimmäisessä vaiheessa tehdään tarvittavat tarkennukset ratkaisun vaatimuksiin.

Projektiorganisaatio ja sidosryhmät

Projektin osapuolet

Projekti toteutetaan Tilaajan ja Toimittajan yhteistyönä.

Taulukko 7 Projektin osapuolet

Osapuoli	Kuvaus	Vastuu
Tilaaja	Asiakas	Ratkaisun tilaus ja omistajuus
Projektin tehtävien ja tuotosten hyväksyminen Hyväksymistestaus (päävastuu) Integraatiot (Tilaajan osuus) Tilaajan työasemat, mobiililaitteet ja tietoliikenne Tukipalvelut pääkäyttäjille
Toimittaja	twoday Oy	Kokonaistoimitusvastuu
Tilaajan alihankkijat ja sopimus-kumppanit	Tilaaja vastaa. Tilaajan vastuulla olevien tehtävien ja tuotosten toteuttamiseen osallistuvista alihankkijoista ja sopimuskumppaneista	Tilaajan toimeksiannosta tehtävät
Toimittajan alihankkijat ja sopimus-kumppanit	Toimittaja vastaa. Toimittajan vastuulla olevien tehtävien ja tuotosten toteuttamiseen osallistuvista alihankkijoista ja sopimuskumppaneista	Toimittajan toimeksiannosta tehtävät

Projektiorganisaatio ja päätöksenteko

Projektiorganisaation pitää mahdollistaa A) XXX –projektin toteuttaminen, seuranta ja ohjaus ja B) Tilaajan toiminnanmuutoksen toteuttaminen, seuranta ja ohjaus. Ensin mainitun Tilaaja ja Toimittaja toteuttavat yhdessä. Toiseksi mainitusta Tilaaja on vastuussa. Projektiorganisaatio on havainnollistettu kuvassa alla.

Kuva 1 Projektiorganisaatio

Käyttöönottoprojektin ohjausryhmä

XXX –toteutusprojektille perustetaan Tilaajan ja Toimittajan yhteinen ohjausryhmä. Ohjausryhmä valvoo Tilaajan ja Toimittajan välisen toimitussopimuksen toteutumista ja varmistaa projektille edellytykset projektin tavoitteiden saavuttamiseksi.

Taulukko 8 XXX –käyttöönottoprojektin ohjausryhmä

XXX –toteutusprojektin ohjausryhmä
Osapuolet	Asiakas (Tilaaja) twoday Oy (Toimittaja)
Puheenjohtaja	Asiakas (Tilaaja)
Osallistujat	Asiakas nimeää henkilöt twoday Oy nimeää henkilöt
Tehtävät	Valvoo toimitussopimuksen toteutumista Varmistaa edellytykset projektin tavoitteiden saavuttamiseksi Muutostenhallinta Riskienhallinta

Projektiryhmät, roolit ja vastuut

Tilaajalla on oma projektiryhmä ja Toimittajalla on oma projektiryhmä. Projektipäälliköt ja projektiryhmän jäsenet tekevät yhteistyötä niiden tehtävien ja tuotosten aikaansaamiseksi, joissa vaaditaan kaikkien osapuolten työpanosta. Projektissa on paljon tuotoksia, joissa päävastuullinen on riippuvainen toisista osapuolista työn valmiiksi saamisessa. Tilaajan ja Toimittajan projektipäälliköt viestivät tiiviisti toisilleen heidän projektiryhmiensä vastuulla olevien tehtävien etenemisestä ja erityisesti niistä, joissa on riippuvuus toisen osapuolen työpanoksesta.

Tarkennetaan projektiryhmien roolit ja henkilöt käyttöönottoprojektin alussa. Vastuut on kuvattu kilpailutusdokumentaatiossa ja sopimusdokumentaatiossa osapuolten tasolla. Tarkennettava roolitasolle, minkä roolin työtehtävät konkretisoivat vastuun toteutumisen. Tarkimman tason resursointisuunnitelma tehtävistä ja tuotoksista tehdään käyttöönottoprojektin alussa projektisuunnitelman tarkentamisen yhteydessä.

Päätöksenteko käyttöönottoprojektissa

Alla olevassa taulukossa on kuvattu projektin hyväksymisen ja päätöksenteon tehtävät ja kenelle osapuolelle vastuu kuuluu.

Taulukko 9 Projektin hyväksymisen ja päätöksenteon tehtävät ja vastuut

Tehtävä	Kuvaus	Hyväksyjä/ Päätöksentekijä
Käyttöönottoprojektin käynnistäminen	Tehdään virallinen päätös projektin käynnistämisestä	Ohjausryhmä (Tilaaja, Toimittaja)
Toimittajan projekti- suunnitelman hyväksyminen ja projektisuunnitelmaan muutosten hyväksyminen	Projektisuunnitelma sisältää kaikki projektin osa-alueet (mm. laajuus, aikataulu, kustannukset, resurssisuunnitelma, vastuut, hyväksymiskriteerit). Toimittajan projektipäällikkö tekee esitykset projektisuunnitelman muuttamisesta.	Ohjausryhmä (Tilaaja, Toimittaja)
Riskien hyväksyminen	Riskeille nimetään riskin omista. Riskin omista on osapuoli, joka kantaa suurimmat riskin seuraukset. Riskin omistaja hyväksyy riskin.	Riskin omistaja (Tilaaja, Toimittaja)
Toimittajalle sopimuksen allekirjoittamiseen liittyvän maksupostin hyväksyminen	Sopimuksen allekirjoittaminen oikeuttaa toimittajan ensimmäisen maksupostin laskuttamiseen	Xxx (Tilaaja)
Projektin vaiheiden hyväksyminen mukaan lukien projektin päättäminen	Tilaajan projektipäällikkö seuraa vaiheiden hyväksymiskriteerien täyttymistä ja tekee ohjausryhmälle esityksen vaiheen hyväksymisestä	Ohjausryhmä (Tilaaja)
Toimittajan palvelu- maksujen laskuttamisen hyväksyminen	Järjestelmän tuki- ja ylläpitopalvelut	Xxx (Tilaaja)
Matkakulujen budjetti	Tilaajan ja Toimittajan projektipäällikkö tekevät käyttöönottoprojektin alussa ehdotuksen, milloin ja missä tarkoituksessa Toimittajan henkilöiden olisi hyvä tulla työskentelemään Tilaajan tiloihin. Tämän perusteella Tilaajan projektipäällikkö tekee esityksen projektin matkakulujen budjetiksi.	Xxx (Tilaaja)
Projektin tuotosten sisällöllinen hyväksyminen	Jokaisella projektin tuotoksella on kirjallisesti kuvatut hyväksymiskriteerit ja sisällöllinen hyväksyjä (liite 2.2). Tuotoksen sisällöllinen hyväksyjä on Tilaajan henkilö, jonka käyttöön tuotos tulee tai joka edustaa henkilöitä, joiden käyttöön tuotos tulee.	Sisällölliseksi hyväksyjäksi nimetty henkilö (Tilaaja)
Projektin sisältöön muutospyyntöjen hyväksyminen	Jos muutospyyntö vaikuttaa projektin aikatauluun tai kustannuksiin, Toimittaja tekee tarjouksen ja selvityksen vaikutuksesta projektin aikatauluun. Katso tarkemmin luvusta Muutostenhallinta.	Ohjausryhmä (Tilaaja)
Henkilöresurssien varmistaminen projektille	Ohjausryhmän henkilöiden vastuulle kuuluu varmistaa linjaorganisaatiosta tarvittavien henkilöresurssien saatavuus (osaaminen ja henkilöillä aikaa osallistua projektiin)	Ohjausryhmä (Tilaaja, Toimittaja)
Ongelmien ratkaiseminen	Ongelma (issue) voi syntyä projektin aikana esimerkiksi, jos riski toteutuu. Ongelmat, jotka vaikuttavat projektin projektisuunnitelman alaiseen sisältöön (esim. aikatauluun) eskaloidaan Tilaajan tai Toimittajan projektipäällikön toimesta ohjausryhmälle käsiteltäväksi.	Ohjausryhmä (Tilaaja, Toimittaja)

Tuotosten ja maksupostien hyväksyminen

Tuotosten ja maksupostien hyväksymiseen on varattava aikaa lähettää hyväksymisen tueksi tarvittu materiaali riittävän ajoissa ennen hyväksymispäätöksen aikarajaa, jotta hyväksyjällä on riittävästi aikaa tutustua materiaaliin. Hyväksymiseen tarvittava aika on vahvistettava henkilöltä, joka tuotoksen tai maksupostin hyväksyy. Esimerkiksi tuotoksen tekijä ja hyväksyjä ovat etukäteen sopineet, että tekijä lähettää materiaalin hyväksyjälle tiettynä päivänä. Tekijä ja hyväksyjä sopiva, että hyväksyjällä on yksi viikko aikaa tehdä päätös hyväksymisestä.

Huomioitavaksi, että materiaalien hyväksymiseen tarvittava aika voi olla keskimääräistä pidempi, jos hyväksyminen osuu lomakausille.

Sidosryhmät

Tarkennetaan käyttöönottoprojektin alussa yhteisessä suunnittelussa.

Projektin aikataulu, vaiheistus ja resurssit

Tässä luvussa on kuvattu projektin aikataulu, vaiheistus ja resursointisuunnitelma.

Aikataulu

Projektisuunnitelma ja sen osana aikataulu tarkennetaan ja hyväksytään käyttöönottoprojektin alussa.

Vaiheistus

Käyttöönottoprojektin pitää sisältää seuraavat vaiheet, joiden pitää kuulua käyttöönottoprojektin kiinteään hintaan.

Vaatimusten, integraatioiden ja käyttöönottoprojektin suunnitelman tarkentaminen ja hyväksyminen; Tehtävien vastuunjaon tarkentaminen ja hyväksyminen

Järjestelmään ominaisuuksien toteutus ja testaus; Integraatioiden toteutus ja testaus

Toimittaja on vastuussa vain omasta osuudestaan integraatioissa.

Toimittajan tuki- ja ylläpitopalveluiden hyödyntämisen perehdytys Tilaajalle (esim. häiriötilanteesta Toimittajalle ilmoituksen tekeminen)

Taustatietojen syöttäminen järjestelmään

Toimittaja vastaa osan tietojen syöttämisestä

Tilaaja vastaavat niiden tietojen syöttämisestä, joihin tarjouspyynnön vaatimuksissa on vaadittu hallintakäyttöliittymä

Toimittaja varautuu tukemaan Tilaaja vastuullaan olevien tietojen syöttämisessä

Toimintaympäristön lukumäärät antavat Toimittajalle kuvan siitä, kuinka paljon syötettäviä tietoja on ensimmäisessä vaiheessa

Huomioitavaksi, että yksiköiden määrä ei kerro kaikkea. Esimerkiksi, jos vastaanottaja on keskus, syötettävänä ovat myös niiden yksiköiden osoitetiedot, joihin keskuksesta tehdään päätökset potilaiden sijoittamisesta

Tilaajan hyväksymistestaus

Katso luku ”Toimituksen hyväksymiskriteerit”. Tilaajan hyväksymistestaukseen pitää varata aikaa vähintään 2vk / testauskierros

Koulutusmateriaalin toteutus

Toimittajalle kuuluu pääkäyttäjien ja käyttäjähallinnan koulutusmateriaalit. Koulutusmateriaalin pitää olla sellainen, että sen avulla on mahdollista käyttää Järjestelmää tarkoituksenmukaisesti. Tilaaja varmistaa koulutusmateriaalin läpikäymisellä, että koulutusmateriaali täyttää tämän vaatimuksen.

Pääkäyttäjäkoulutus

Toimittajalle kuuluu Tilaajan pääkäyttäjien kouluttaminen

Samansisältöisiä koulutuksia pitää olla kaksi (2), jotta mahdollisimman monella pääkäyttäjällä on mahdollisuus osallistua

Käyttäjien koulutus

Käyttäjien koulutuksesta vastaavat Tilaaja

Tilaajan vastuulla on, että käyttäjäkoulutukset tehdään 3vk aikaikkunan sisällä ennen tuotantoon käyttöönottoa. Ajoitus halutaan näin, jotta koulutukset eivät ehdi unohtua ennen tuotantoon käyttöönottoa.

Tuki- ja ylläpitopalveluiden käynnistäminen

Tuotantokäytön aloitus

Intensiivinen käyttäjätuen ja neuvonnan vaihe

Toimittaja varautuu kahden (2) viikon ajan intensiiviseen käyttäjätukeen ja neuvontaan tuotantokäytön aloittamisesta alkaen.

Käyttöönottoprojektin päättäminen

Käyttöönottoprojekti voidaan päättää aikaisintaan yhden (1) kuukauden kuluttua tuotantokäytön aloittamisesta

Hyväksymiskriteerit

Vaiheisiin liittyvien maksupostien yleiset hyväksymiskriteerit on kuvattu alla olevassa taulukossa. Lisäksi maksupostien ehtona ovat Toimittajan vastuulla olevat tuotokset, joiden hyväksymiskriteerit on kuvattu tuotosten hyväksymiskriteerien kuvauksessa (liite 2.2). Tilaaja on velvollinen hyväksymään käyttöönottoprojektin lopputulokset, jos ne täyttävät hyväksymiskriteerit.

Integraatioiden osalta Toimittaja on vastuussa vain omasta osuudestaan. Ratkaisun vakautta arvioitaessa Tilaajan ja Asiakkaiden Internet-yhteys, lähiverkko, työasemien ja mobiililaitteiden toimivuus jäävät Toimittajan vastuun ulkopuolelle.

Taulukko 10 Käyttöönottoprojektin maksupostien yleiset hyväksymiskriteerit

Vaihe	Hyväksymiskriteerit	Maksuposti
Sopimuksen allekirjoittaminen (P0)	Tilaaja ja Toimittaja ovat allekirjoittaneet tarjouspyynnön mukaisesta ratkaisun toimituksesta sopimuksen	M1
Käyttöönotto- projektin suunnittelu valmis (P1)	Vaatimukset on käyty läpi yhdessä Tilaajan ja Toimittajan kesken. Integraatioiden toteuttamisesta on tehty suunnitelma, jonka Tilaaja on hyväksynyt. Käyttöönottoprojektien tehtävien vastuunjako on käyty läpi yhdessä Tilaajan ja Toimittajan kesken ja Tilaaja on hyväksynyt vastuunjaon. Tilaaja on hyväksynyt päivitetyn käyttöönottoprojektin suunnitelman. Toimittaja ja Tilaaja ovat pitäneet yhdessä kokouksen, jossa on yhteisesti vahvistettu, että käyttöönottoprojektin tämän vaiheen hyväksymisen edellytykset täyttyvät.	M2
Toteutus valmis (P2)	Toimittaja on asentanut testausympäristöön Järjestelmästä version, joka täyttää tarjouspyynnössä esitetyt ja suunnitteluvaiheessa tarkennetut vaatimukset. Tilaajalla on pääsy testausympäristöön ja ympäristöön asennettuun Järjestelmään pääkäyttäjäoikeuksilla. Testausympäristö toimii vakaasti. Vakaus varmistetaan Tilaajan yhden päivän aikana tekemällä testauksella. Toimittaja on toteuttanut käyttöönottoprojektin suunnitelmassa sovitut pääkäyttäjäkoulutukset. Koulutukseen osallistuneista henkilöistä vähintään 80% on ilmoittanut koulutuksen jälkeen saaneensa koulutuksella riittävät valmiudet käyttää Järjestelmää pääkäyttäjän roolissa. Toimittaja Tilaaja ovat sopineet käytännöt, miten hyväksymistestauksen havainnot ilmoitetaan Toimittajalle ja millä menettelyllä ja aikataululla havainnot käydään läpi Toimittajan ja Tilaajan kesken. Toimittaja ja Tilaaja ovat pitäneet yhdessä kokouksen, jossa on yhteisesti vahvistettu, että käyttöönottoprojektin tämän vaiheen hyväksymisen edellytykset täyttyvät.	M3
Tuotantokäytön aloitukseen edellytykset (P3)	Toimittaja on korjannut kaikki kriittiset ja vakavat M4 ohjelmavirheet ja korjaukset on vahvistettu Tilaajan tekemällä uudella hyväksymistestauksella. Toimittaja on korjannut matalat ohjelmavirheet tai niiden osalta on tehty suunnitelma, milloin ne tullaan korjaamaan. Suunnitellun korjauksen aikaikkuna täyttää tarjouspyynnön vaatimukset tai Tilaaja on hyväksynyt siitä poikkeavan aikataulun. Toimittaja on asentanut tuotanto- ja testausympäristöihin Järjestelmästä Tilaajan uudella hyväksymistestauksella hyväksymän version. Toimittaja on tehnyt kaikki heidän vastuullaan olevat tehtävät, joista tuotantokäytön aloittaminen on riippuvainen. Tilaajalla on pääsy tuotantoympäristöön ja ympäristöön asennettuun Järjestelmään pääkäyttäjäoikeuksilla. Toimittajalla on valmius toimia häiriö- ja vikatilanteissa palvelutasosopimuksen (SLA) mukaisesti. Toimittajalla on suunnitelma, miten Järjestelmään julkaistaan virhekorjauksia ja uusia ominaisuuksia. Suunnitelma täyttää tarjouspyynnössä esitetyt vaatimukset. Toimittajalla on valmius aloittaa jatkuva palvelu. Toimittaja on pitänyt perehdytyksen Tilaajalle tuki- ja ylläpitopalveluiden hyödyntämisestä ja toimittanut Tilaajalle kirjalliset ohjeet palveluiden hyödyntämisestä. Toimittaja on tuottanut Tilaajalla Toimittajan vastuulla olevat koulutusmateriaalit ja Tilaaja on ne hyväksynyt. Toimittaja ja Tilaaja ovat pitäneet yhdessä kokouksen, jossa on yhteisesti vahvistettu, että käyttöönottoprojektin tämän vaiheen hyväksymisen edellytykset täyttyvät.
Tuotantokäytön aloitukseen valmius (P4)	Tilaaja ovat kouluttaneet käyttäjät. - Tilaaja on ilmoittanut Toimittajalle tuotantokäytön aloituksen valmiudesta. Toimittaja ja Tilaaja ovat sopineet tuotantokäytön aloittamisen päivämäärän. Toimittaja ja Tilaaja ovat yhdessä käyneet läpi tuotantokäytön aloittamiseen liittyvät riskit ja Tilaaja on hyväksynyt riskit. Toimittaja ja Tilaaja ovat pitäneet yhdessä kokouksen, jossa on yhteisesti vahvistettu, että käyttöönottoprojektin tämän vaiheen hyväksymisen edellytykset täyttyvät.
Käyttöönotto-projektin päättäminen (P5)	Järjestelmän vakaus on sovitun palvelutason (SLA) M5 mukainen. Toimittaja on korjannut kaikki tuotantokäytön ensimmäisen kuukauden aikana havaitut kriittiset ja vakavat ohjelmavirheet. Järjestelmän korjatun version tuotantoympäristöön päivitykselle on sovittu aikataulu, jonka Tilaaja on hyväksynyt. Toimittaja on korjannut matalat ohjelmavirheet tai niiden osalta on tehty suunnitelma, milloin ne tullaan korjaamaan. Suunnitellun korjauksen aikaikkuna täyttää tarjouspyynnön vaatimukset tai Tilaaja on hyväksynyt siitä poikkeavan aikataulun. Toimittaja ja Tilaaja ovat pitäneet yhdessä kokouksen, jossa yhteisesti on vahvistettu, että käyttöönottoprojektin päättämisen edellytykset täyttyvät.

Maksupostit

Toteutusprojektin laskutetaan kuukausittain toteuman mukaisesti perustuen Toimittajan hinnastoon sekä raportoituihin tunteihin.

Tehtävät ja tuotokset

Projektin tehtävät ja tuotokset on kuvattu tehtävien ja tuotosten kuvauksessa (liite 2.1). Tehtävien ja tuotosten aikataulu tarkennetaan projektisuunnitelman tarkentamisessa käyttöönottoprojektin alussa.

Resurssisuunnitelma

Tarkimman tason resursointisuunnitelma tehtävistä ja tuotoksista vastaavista henkilöistä tehdään käyttöönottoprojektin alussa projektisuunnitelman tarkentamisen yhteydessä.

Menettelyt ja toimintatavat

Projektihallinta

Tarkennetaan käyttöönottoprojektin alussa yhteisessä suunnittelussa, miten Tilaajan ja Toimittajan projektipäälliköt tekevät yhteistyötä. Yhteistyöllä pitää huolehtia, että kummallakin projektipäälliköllä on mahdollisimman ajantasaisena tarvittava tieto projektihallinnassa onnistumiseksi.

Edistymisen raportointi

Käyttöönottoprojektiin pitää sisältyä säännölliset vähintään kerran kuukaudessa tapahtuvat Toimittajan ja Tilaajan edistymisen seurannan palaverit. Edistymisestä raportoidaan projektin ohjausryhmälle. Näissä Toimittaja raportoi heidän vastuullaan olevien asioiden edistymisestä ja Tilaaja vastuulla olevien asioiden edistymisestä.

Kustannusten seuranta

Tilaajan projektipäällikkö vastaa Tilaajalle tulevien kustannusten seuraamisesta ja raportoimisesta Tilaajan johdolle. Toimittaja tukee tilaajaa kustannusten ennakoimisessa seuraavassa taulukossa kuvatulla tavalla.

Taulukko 11 Tilaajan projektin kustannusten seuranta

Kustannus	Kuvaus	Seuranta projektin aikana
Ratkaisun arvioitu hinta	Projektin laskutetaan kuukausittain toteuman mukaisesti.	Tilaajan projektipäällikkö toimii Toimittajalta tulevien laskujen asiatarkastajana ja seuraa Tilaajan projektin kustannuksia. Tilaajan projektipäällikkö raportoi Tilaajan johdolle toteutuneista kustannuksista.
Palvelumaksut (Tuki- ja ylläpitopalvelut)	Toimittajalla on oikeus aloittaa palvelumaksujen periminen sopimuksessa kuvatun mukaisesti.	Seuranta on vastaava kuin yllä
Projektin aikaiset muutospyynnöt sisältöön	Toimittaja tekee muutospyynnöistä, jotka vaikuttavat kustannuksiin, tarjoukset, joiden hyväksymisestä päättää Tilaaja	Seuranta on vastaava kuin yllä
Toimittajan Tilaajalta laskuttamat matkakulu	Kaikki Toimittajan työmatkat sovitaan etukäteen Tilaajan ja Toimittajan projektipäälliköiden kesken. Tilaajan projektipäällikkö päättää matkapäivien toteuttamisesta matkakulujen budjetin puitteissa.	Seuranta on vastaava kuin yllä
Tilaajan mahdolliset omat matkakulut	Tilaajan sisäinen asia	Tilaajan sisäinen asia

Erityisesti huomioitavaksi projektin päättämiseen liittyvässä vastuunsiirrossa, että myös jatkuvien kustannusten seuranta ja raportointi on osa vastuunsiirtoa.

Kokouskäytännöt

Kokouksen koollekutsuja lähettää kutsun osallistujille hyvissä ajoin. Kokouksen agenda pitää olla lähetettynä osallistujille viimeistän 1vk etukäteen. Kokoukseen kutsutut lähettävät järjestäjälle etukäteen ilmoituksen, osallistuvatko vai eivät, koska tieto voi vaikuttaa siihen, kannattaako kokousta järjestää.

Jos kyseessä on päätöskokous, on oltava etukäteen tiedossa, keiden henkilöiden pitää olla paikalla, että kokous on päätösvaltainen. Tällaista kokousta ei kannata järjestää, jos päätökseen vaaditut henkilöt eivät ole paikalla.

Matkustuskäytännöt

Toimittajan työmatkat

Tilaajan ja Toimittajan projektipäällikkö tekevät käyttöönottoprojektin alussa ehdotuksen, milloin ja missä tarkoituksessa Toimittajan henkilöiden olisi hyvä tulla työskentelemään Tilaajan tiloihin. Matkustussuunnitelmaa täydennetään projektin aikana tarpeiden ilmetessä. Kaikki työmatkat, joista tulee kustannuksia Tilaajalle, pitää olla sovittuna etukäteen Tilaajan projektipäällikön kanssa.

Tilaajan työmatkat

Tilaajan sisäinen asia

Riskienhallinta

Tässä luvussa on kuvattu, miten projektissa toteutetaan riskienhallintaa. Riskienhallinnan menetelmän tarkoituksena on minimoida riskien toteutumisen mahdollisuudet ja vaikutukset ja maksimoida positiiviset mahdollisuudet.

Riskienhallinnan aktiviteetit ovat:

Riskien tunnistaminen – tunnistetaan projektiin liittyvät riskit ja mahdollisuudet

Analysointi – arvioidaan riskin todennäköisyyttä ja potentiaalia vaikutusta

Priorisointi – priorisoidaan projektin kannalta merkittävimmät riskit

Vastuut – nimetään henkilöt vastuuseen riskeistä ja riskitoimenpiteistä

Varautuminen – laaditaan suunnitelmat, joiden mukaan tunnistettuja riskejä hallitaan

Seuranta – seurataan, katselmoidaan ja päivitetään riskien statuksia ja suunnitelmia

Päättäminen ja vastuunsiirto – dokumentoidaan opitut asiat projektin päätösvaiheessa ja siirretään ylläpito- ja jatkokehityksestä vastaaville niiden riskien hallinta, jotka on tunnistettu projektin aikana, mutta voivat realisoitua vasta ylläpito- ja käyttöönottovaiheessa

Riskien tunnistaminen ja analysointi

Projektin suunnitteluvaiheessa (P1) toteutetaan Tilaajan ja Toimittajan yhteinen riskientunnistamisen ja riskienhallinnan suunnittelun työpaja. Tunnistetut riskit kirjataan Tilaajan riskilokille.

Kerran kuukaudessa pidetään Tilaajan ja Toimittajan kesken riskikontrolli-palaveri. Palaverissa käydään läpi, onko tapahtunut muutoksia, jotka vaikuttaisivat riskien arviointiin. Palaverissa käydään läpi uudet ja muuttuneet riskit ja riskit, joiden toimenpiteet ovat työn alla. Riskikontrollin yhteydessä käydään läpi myös oletuksiin ja riippuvuuksiin liittyvät muutokset ja riskit.

Riskien tunnistaminen on kaikkien tehtävä. Kaikilla projektiryhmän jäsenillä on velvollisuus raportoida tunnistamistaan riskeistä tai muutoksista, jotka vaikuttavat jo tunnistettujen riskien arviointiin mahdollisimman nopeasti Tilaajan tai Toimittajan projektipäällikölle.

Jokaisen projektin vaiheen alussa (P1, P2, P3, P4, P5) kiinnitetään erityistä huomioita riskientunnistamiseen ja uudelleen arviointiin.

Tarkennetaan riskienhallinnan menetelmät käyttöönottoprojektin alussa.

Ongelmien hallinta

Ongelmien hallinnassa (issue, esim. projektin aikana riski toteutuu ja aiheuttaa vaikutuksen projektin aikatauluun) ongelman ratkaisemiseksi suunnitellaan toimenpiteet ja seurataan ongelman ratkaisemisen tai ongelman vaikutuksen minimoimiseksi tehtyjen toimenpiteiden toteutumista.

Tarkennetaan käyttöönottoprojektin alussa.

Muutostenhallinta

Projektin muutostenhallinnalla hallinnoidaan projektin sisällöllistä laajuutta.

Projektin vaatimusten tarkentaminen

Projektin lähtökohtana toimivat Tilaajan tarjouspyynnössä kuvaamat vaatimukset.

Kiinteään hintaan vaaditut vaatimukset

Toimittaja pyytää tarvitsemansa tarkennukset Tilaajalta vaatimuksen toteuttamiseksi. Tarkennuksella ei lähtökohtaisesti ole vaikutusta vaatimuksen toteutuksen hintaan. Jos Toimittaja tulkitsee, että tarkennus on muuttanut ominaisuutta merkittävästi ja laajentanut ominaisuuden alkuperäistä laajuutta, asia käsitellään muutospyyntönä. Toimittajan pitää tehdä Tilaajalle perusteltu kirjallinen esitys, miksi kyse on muutoksesta alkuperäiseen laajuuteen ja tarjous muutoksen toteuttamisesta ja sen vaikutuksesta projektin aikatauluun. Tilaaja tekee kirjallisena päätöksen muutoksen/tarjouksen hyväksymisestä.

Erikseen hinnoiteltavat vaatimukset

Tarjouspyynnössä on kuvattu myös vaatimuksia, jotka suunnitellaan projektin alussa yhdessä Toimittajan kanssa. Toimittaja tekee näistä vaatimuksista tarkennuksen jälkeen Tilaajalla vaatimuskohtaisesti tarjouksen ominaisuuden toteuttamisesta ja vaikutuksesta projektin aikatauluun. Tilaaja tekee kirjallisena päätöksen muutoksen/tarjouksen hyväksymisestä.

Jatkuva muutostenhallinta projektin aikana

Tilaajan henkilöt tekevät muutospyynnön Tilaajan projektipäällikölle. Tilaajan asiantuntijat tekevät päätöksen, onko muutos sellainen, että se on hyvä toteuttaa projektin aikana vai kirjataanko se arvioitavaksi jatkokehitys-vaiheessa.

Jos kyse on muutospyynnöstä, joka nähdään hyödylliseksi toteutettavaksi projektin aikana, Tilaajan projektipäällikkö tekee muutospyynnön kirjallisesti Toimittajalle. Toimittaja tekee muutoksesta Tilaajalla muutoskohtaisesti tarjouksen ominaisuuden toteuttamisesta ja vaikutuksesta projektin aikatauluun. Tilaaja tekee kirjallisena päätöksen muutoksen hyväksymisestä.

Muutospyynnön arvioinnin ohje

Tarkennetaan käyttöönottoprojektin alussa projektisuunnitelman tarkennuksessa.

Muutostenhallinnan roolit ja vastuut

Tarkennetaan käyttöönottoprojektin alussa projektisuunnitelman tarkennuksessa.

Muutospyyntöjen perusteella projektin dokumentaation päivittäminen

Muutospyyntö vaikuttaa ainakin vaatimusmääritykseen, hyväksymiskriteereihin ja testitapauksiin. Muutostenhallinnassa pitää varmistaa, että Tilaajalla ja Toimittajalla on käytössään yhteneväiset ajantasaiset dokumentit.

Tarkennetaan käyttöönottoprojektin alussa projektisuunnitelman tarkennuksessa.

Ylläpito- ja jatkokehitysvaiheen muutostenhallinta

Ennen käyttöönottoprojektin päättämistä sovitaan toimintatavat ja vastuut ylläpito- ja jatkokehitysvaiheen muutostenhallinasta.

Laadunvarmistus

Laadunvarmistuksen tavoitteena on tukea projektille asetettujen tavoitteiden saavuttamista.

Tuotosten laatu

Projektin tuotosten pitää täyttää Tilaajan tuotoksille määrittämät hyväksymiskriteerit (liite 2.2).

Toimittajan testaus

Toimittajan testaus sisältyy kiinteästi systeemityöhön ja –malliin laadukkaan lopputuloksen varmistamiseksi. Toimittajan testauksen läpivienti kuvataan Toimittajan testaussuunnitelmassa.

Tilaajan testaus

Tilaaja tekee ratkaisulle hyväksymistestauksen.

Viestintä

Viestinnässä ja kommunikaatiossa onnistuminen on tärkein käyttöönottoprojektin onnistumisen kriteeri. Tämä vuoksi viestinnästä tehdään oma erillinen viestintäsuunnitelma.

Viestintäsuunnitelmassa tunnistetaan eri sidosryhmien viestintätarpeet.

Kuka tietoa tarvitsee?

Mitä tietoa tarvitaan?

Miksi tietoa tarvitaan?

Kuka tiedon tuottaa?

Miten tieto viestitään?

Missä tietoa säilytetään?

Viestintäsuunnitelma vastaa aiheisiin

Viestinnän tavoitteet

Viestinnän tehtävät ja tuotokset

Viestinnän vastuut

Viestinnän kanavat ja mediat

Viestinnän tehokkuuden mittaaminen

Viestinnän kehittäminen

Pääviestintäsuunnitelma

Pääviestintäsuunnitelma kuvaa projektin viestintä- ja kommunikointisuunnitelman ja kaikille Tilaajan sidosryhmille viestintään suunnitelman sekä ohjeet Asiakkaille tehokkaan viestinnän suunnittelemiseen omissa organisaatiossa/yksiköissä.

Pääviestintäsuunnitelma toteutetaan käyttöönottoprojektin alussa.

Organisaatio- ja yksikkökohtaiset viestintäsuunnitelmat

Jokaisessa osallistuvassa organisaatiossa on tiettyjä organisaatiokohtaisia asioita, jotka vaikuttavat siihen, miten viestinnällä varmistetaan, että juuri kyseisessä organisaatiossa tieto tavoittaa riittävän varmasti kaikki olennaiset henkilöt.

Organisaatio- ja yksikkökohtaisten viestintäsuunnitelmien toteuttaminen suunnitellaan ja aikataulutetaan käyttöönottoprojektin alussa.

Käyttäjille osaamisen luominen

Tilaajan Toimeksiantokanta –ratkaisun käyttäjille luodaan kouluttamalla osaaminen käyttää Järjestelmää.

Pääkäyttäjät

Toimittajalle kuuluu pääkäyttäjien ja käyttäjähallinnan koulutusmateriaalit. Koulutusmateriaalin pitää olla sellainen, että sen avulla on mahdollista käyttää Järjestelmää tarkoituksenmukaisesti. Tilaaja varmistaa koulutusmateriaalin läpikäymisellä, että koulutusmateriaali täyttää tämän vaatimuksen.

Toimittaja toteuttaa ja ylläpitää ajantasaista Järjestelmän taustatietojen ylläpidon ohjetta Tilaajan ja Asiakkaiden käyttöön.

Toimittaja toteuttaa ja ylläpitää ajantasaista käyttäjähallinnan ohjetta Tilaajan käyttöön.

Toimittajalle kuuluu Tilaajan pääkäyttäjien kouluttaminen. Projektiin sisältyy kolme samansisältöistä koulutusta, jotta mahdollisimman monella pääkäyttäjällä on mahdollisuus osallistua. Pääkäyttäjäkoulutuksen hyväksymiskriteerit on kuvattu luvussa ”Hyväksymiskriteerit”.

Käyttäjät

Käyttäjien koulutuksesta vastaa Tilaaja. Tilaajan vastuulla on, että käyttäjäkoulutukset tehdään 3vk aikaikkunan sisällä ennen tuotantoon käyttöönottoa. Ajoitus halutaan näin, jotta koulutukset eivät ehdi unohtua ennen tuotantoon käyttöönottoa.

Dokumentointi

Vaadittu dokumentaatio on kuvattu projektin tuotoksissa (liite 2.2). Dokumentaatio luovutetaan Tilaajalle kunkin työvaiheen valmistuessa Tilaajan työtilaan.

Työtilat ja työvälineet

Tilaaja perustaa käyttöönottoprojektille työtilan, joka on Tilaajan ja Toimittajan käytössä. Tarkennetaan käyttöönottoprojektin alussa projektisuunnitelman tarkennuksessa.

Kriittisyysluokitukset

Palvelun häiriöiden ja vikatilanteiden kriittisyysluokituksena käytetään JSH174-suosituksen häiriöluokitusta.

Taulukko 12 Häiriöiden ja vikatilanteiden kriittisyysluokitus (JSH174-suositus)

Luokka	Kuvaus
Kriittinen	Käyttökatko; palvelun kohteena olevan palvelimen, alustan tai sovelluksen suorituskyky ja/tai palvelut ovat häiriintyneet käyttökelvottomaksi, sovellus, prosessi tai palvelin on pysähtynyt, palvelut ovat niin epävakaita, ettei normaaleja operaatioita voida suorittaa. Mikäli häiriö koskee laajaa käyttäjäjoukkoa tai kokonaista toimintoa (esim. laskutus,) häiriö luokitellaan kriittiseksi.
Vakava	Häiriö haittaa merkittävästi palvelun käytettävyyttä, laitteisto, sovellus tai alusta ovat toistuvasti epävakaita tai eivät vastaa normaalisti palvelupyyntöihin.
Matala	Häiriö on satunnainen eikä olennaisesti haittaa käyttöä, häiriö koskee harvoin käytettäviä erityispalveluja ja/tai voidaan kiertää. Muu tilanne, joka ei vaaranna asiakkaan toimintaa.

Ohjelmavirheiden kriittisyysluokituksena käytetään alla olevan taulukon luokitusta.

Taulukko 13 Ohjelmavirheiden kriittisyysluokitus

Luokka	Kuvaus	Esimerkki
Kriittinen	Virhe koskee Järjestelmän kriittisiä toimintoja tai dataa. Virheeseen ei ole kiertotietä
Vakava	Virhe koskee Järjestelmän tärkeitä toimintoja ja dataa. Virheeseen voi olla kiertotie, mutta kiertotie on työläs.
Matala	Virhe koskee Järjestelmän harvoin käytettyjä toimintoja ja dataa. Virheeseen on helppo kiertotie.

Vaadittavat ohjelmistot ja laitteistot

Toimittajalla ei ole Tilaajalla erityisiä vaatimuksia työasemille, mobiililaitteille tai tietoliikenteelle. Järjestelmä toimii puhtaasti selainpohjaisesti kaikilla uudemmilla selaimilla.

Projektin päättäminen ja jatkotoimenpiteet

Projektin päättämisen hyväksymiskriteerit on kuvattu luvussa Hyväksymiskriteerit. Projektin päättämiseen liittyy vastuunsiirto ylläpito- ja jatkokehityksestä vastaaville jokaisen osapuolen osalta. Yksi projektin tehtävä on suunnitella ja toteuttaa vastuunsiirto, ennen kuin projekti hyväksytysti voidaan päättää.

Liitteet

Liite 4.1: Tuotosten vastuutaulukko

Liite 4.2: Toimittajan tuotosten hyväksymiskriteerit

Dokumentin muutoshistoria

Versio	Tila	Päivämäärä	Muutoksen tekijä	Kuvaus
0.1	Luonnos	XX.XX.20XX	Etunimi Sukunimi	Ensimmäinen versio

Dokumentin tila ja versionumerointi

Versio X.1-X.9 = tila on luonnos

Versio X.0 = tila on hyväksytty

Esim. 0.1 0.2 on suuri muutos dokumenttiin, dokumentin tila on luonnos

Esim. 0.3 0.31 on pieni muutos dokumenttiin, dokumentin tila on luonnos

Esim. kun dokumentti on hyväksytty, päivitetään versioksi esim. 1.0 ja dokumentin tila on tällöin hyväksytty